
INTRODUCCIÓ 

Seguint els preceptes estatutaris que manen al Consell Directiu de l’A. 
C. C. de donar compte de la gestió portada a terme anualment, en finalitzar 
cada exercici social, els qui componen l'actual Directiva, es sotmeten gustosos 
a aquells preceptes i presenten avui en les ratlles que segueixen, un extracte 
de la labor desenrotllada per la nostra volguda Associació des de la darrera 
Junta general ordinària. 

No és gaire fàcil condensar dins els límits propis d'una Memòria regla- 
mentària tota l'activitat desplegada per un organisme tan complexe com el 
nostre. Per aquest motiu, la present Memòria reflexarà d'una manera concisa 
l'actuació social, que en detall pot apreciar-se en les actes del Consell Direc¬ 
tiu i en les diverses manifestacions de la vida de l'Entitat, que per a objectius 
determinats s'han celebrat en aquesta casa. 

Abans de començar l'exposició del que s'ha fet en cada una de les Sec¬ 
cions que componen la variada estructura de l'Associació, el Consell Directiu 
en ple, creu del seu deure fer una manifestació prèvia que pot resumir-se dient 
que en tots els actes que ha organitzat i en tota l'actuació que ha dirigit 
no l'ha mogut més que la intenció de fer més gran i més puixant el prestigi 
de l'Entitat. 

Heus ací, a continuació, el que s'ha fet: 

Organiézació i règim inéerior 

Pocs cursos han tingut una intensitat de vida interior tan forta com el 
que hem acabat suara. 

El nombre d'actes celebrats ha estat verdaderament extraordinari i l'èxit 
més falaguer els ha coronat tots. Les conferències i converses han estat orga¬ 
nitzades amb tot mètode i hom ha procurat que la propaganda avisés al soci 
amb l'anticipació necessària a fi d'assegurar la màxima assistència. No pot ne¬ 
gar-se, doncs, que s'hagi descuidat aquest punt tan important de les tasques 
de l'A. C. C. A continuació indiquem el nombre de conferències i converses 
donades al nostre estatge social: 

Conferències.18 

Converses.2 


Total. . . 

20 






Es realment un nombre bastant important si fem comparacions amb cursos 

^ Hem de fer remarcar també l’èxit assolit en l’organització de 1 excursió 
col·lectiva que es va portar a terme en visitar les famoses caves Codorniu, de 

Sant Sadurní d’Anoya. . , , 

L’encàrrec rebut per l’assemblea passada i l'estat d opinio dels socis de la 
necessitat d’un canvi de local, ha fet que malgrat les gestions realitzades, no 
pugui ésser una realitat aquest canvi i per altra part no hagin estat fetes les 
reformes que hom tenia en projecte per a l’estatge actual. Malgrat aixo, ha 
estat adquirit algun mobiliari que es necessitava per a dotar millor les distintes 
dependències del nostre local. 

Publici^al i propaganda 

Seguint la tradició nostrada, aquesta Secció ha procurat sempre divulgar 
Pactuació que ha desenrotllat PAssociació a fi de fer-la arribar allà on pogués 
redundar en benefici de l’Entitat. 


Tècnica Consultiva Jurídico=Adminíslra*iva 

Potser Phaver refós en una sola Secció el que fins ara era separat en dues, 
ha estat la causa del creixent moviment d’enguany. Adés no havem d oblidar 
el crescut nombre de companys que ja formem la família comptable, el que 
fa que aquest exercici sigui el que s’ha pogut constatar amb major nombre 
que mai l’èxit obtingut per aquesta secció. . 

Les planes d’ORGANiTZAClÓ en són un eloqüent testimoni, no ja pel 
nombre de consultes allí evaquades, sinó que pot ben bé amidar-se la im¬ 
portància de quasi totes elles, algunes de les quals han estat objecte d articles 
que a l’ensems que han il·lustrat amb major perfecció a 1 interessat han servit 
per a una divulgació a tots els consocis, sempre àvids d’estudi i consulta en 
qüestions professionals cada volta més intrincades. 

No cal oblidar la part fiscal, que ha preponderat en grau superlatiu a la 
tècnica, i és perquè aquella cada dia augmenta la seva difícil interpretació 
que tant ha d’anar lligada a la comptabilitat, adés de Pactuació dels Inspectors 
d’Hisenda amb llurs diferents punts de vista, i la de l’administració que tercia 
de vegades posant en pràctica una nova modalitat. 

Tot ço ha donat molt que fer a aquesta Secció, i havem procurat en ^tot 
moment atendre aquest servei amb la cura que la seva delicada i necessària 
missió requereix, aconseguint satisfacció per a tots els consultants. 

Borsa de Treball 

La crisi general que neguiteja el món s’ha extès també per la nostra 
professió de tal manera que les demandes de treball que han adreçat a la 
Borsa els nostres associats han arribat a la xifra més nombrosa registrada 
fins ara. 

Aquesta circumstància desfavorable ha constituït un fort «handicap» per 
a la realització dels optimismes amb els quals reemprenguérem la nostra tasca 
ara fa un any; ço no obstant han estat col·locats 27 associats nostres per mitjà 
de la nostra Borsa. 

Hem de fer constar que un nombre de colocacions han arribat portades 
per volguts companys nostres que s'han preocupat de recomanar els serveis 
de la Borsa de Treball a les seves coneixences patronals. 

Aquesta actitud, digna de tots els elogis, podria enrobustir la vitalitat 
de la nostra organització si als nostres rengles trobés uns quants imitadors. 

Biblioteca i servei de Llibreria 

Malauradament s'ha pogut fer poca cosa en favor d'aquesta, doncs el 
vocal que s'elegí en Consell general de l'any que comentem es trobà malalt 
durant una bona temporada, sobrevenint-li després un treball excessiu en llur 
ocupació quotidiana, qual cosa l'obligà després a haver de deixar el lloc en 
el Consell. El Directiu llavors, en virtut de les facultats que li són concedides 
per l'article 16 dels Estatuts, trobà a bé nomenar per a sustituir-lo al soci Pere 
Hernàndez, cosa que féu en sessió del 19 de gener passat. 

Possessionat del càrrec el company Hernàndez hagué de tenir cura de 
posar en ordre tots els volums que a final de l'exercici s'havien rebut de 
varis socis i editors en nombre de 176 volums, les llistes dels quals s'han 
anat publicant a ORGANITZACIÓ des del mes de març. 

Les obres consultades han estat en bon nombre, el mateix que el servei 
de Biblioteca circulant que ha continuat en forma creixent. 

El total de volums que hi ha ara als armaris és de 649, contra 473 l'any 
anterior. 

Hem de remerciar els donatius dels senyors G. Gili, Editorial Pràctica, 
Comissaria Cotonera de l'Esfcit com a editors, i als senyors G. Llobera, P. Her- 
nàndez com a socis o particulars i demanem als socis que procurin fer el que 
bonament puguin per a imitar als anteriors senyors, a fi de poder engruixir 
el nombre de volums. 

El servei de llibreria ha proporcionat un total de 46 volums als socis amb 
un benefici a favor dels mateixos de 55'Ó5 pessetes, però considerem que 
aquestes xifres són molt inferiors a les que deurien ésser, doncs si bé hi ha 
socis que n'han fet ús repetides vegades, n*hi ha molts que no n'han fet 
mai ús i no creurem pas que no comprin cap llibre durant un any. 

De revistes, continuem amb les mateixes que l'exercici anterior més la 
del Centre Cotoner de Barcelona, al que remerciem. 

Relacions exterior» 

Aquesta Secció ha continuat sostenint relacions de companyonia amb les 
Associacions estrangeres, fent que arreu hom pugui fer-se càrrec de l'activitat 
professional que desplega l'Associació de Comptables de Catalunya. 

Amb motiu de la celebració en la nostra ciutat del Vl.è Congrés Inter¬ 
nacional de Comptabilitat, organitzat com tots sabem per l'A. C. C., s'ha in¬ 
crementat bon xic el contacte amb aquelles Associacions de fora Catalunya. 

Actualment, i com a conseqüència del proper Congrés internacional que 
deu celebrar-se a Bucarest en el mes de setembre d'enguany, aquesta Secció 
s'ha interessat vivament per a recollir les dades necessàries per a assabentar els 
nostres companys de l'abast d'aquest Congrés, dades que, moltes d'elles, han 
estat publicades en la nostra revista Organització. 

Publicacions 


La nostra revista, després d’un període quelcom crític, ha arribat a regu¬ 
laritzar la seva publicació, sortint actualment els números dintre del mes de 

ILIna vegada més s’ha de repetir que per molta voluntat que hi posi la 
Direcció i la Redacció de la revista, aquesta tindrà sempre una vida precària 
si no ve ajudada per la col·laboració de tots els associats. Cal desterrar la creen¬ 
ça, equivocada, de que una revista com la nostra es fa sola, ORGANITZACIÓ, 
òrgan dels comptables catalans, necessita l’aportació espiritual de tots els com¬ 
ponents de l’Associació. 

A partir del número de gener d'enguany, hauran pogut observar els nos¬ 
tres companys que ORGANITZACIÓ s’ha modernitzat i ha sortit sota nous motllos. 
S’han creat noves Seccions dins del seu text que creiem hauran merescut l’a- 
provació dels companys com ho demostra el nombre de lletres rebudes mani¬ 
festant la satisfacció de llurs signants en veure la renovació que ha sofert la 
Revista. Això, naturalment, estimula als que actualment porten la direcció de 
la Revista i els compensen dels esforços realitzats per a posar-la a to de la im¬ 
portància que mereix el nom de la nostra estimada Associació. 

Hem de fer constar aquí el nostre agraïment més pregon a les distingides 
personalitats que han honorat les planes de la nostra Revista publicant articles 
i estudis que no dubtem han estat llegits amb molta complaença pels socis. 

També cal remarcar l’ajut que han prestat a la publicació nostrada la 
intel·ligent activitat de tots els companys que hi han coüaborat espontàniament 
ja que aquesta col·laboració espontània, ultra el valor intrínsec que representa, 
suposa un bell exemple a seguir pels altres que no han passat encara de la 

categoria de lectors. <# 

En quant a publicacions editades per aquesta Secció, solament podem 
anunciar que ha sortit a la llum, en forma de volum, el recull de les explica¬ 
cions que en el curs anterior donà en el nostre local, l’advocat senyor Camil 
Companys, sobre la Contribució d’Utilitats sobre la riquesa mobiliària. 

Culfara 

Aquesta novella Secció ha inaugurat les seves tasques d’una manera força 
esperançadora. 

Foren organitzats per a l’exercici que acaba de finir uns cursos sobre di¬ 
verses matèries força interessants per als comptables. 

Les assignatures que s’han donat i que han arribat a bon terme, han 
estat les següents: 

Aritmètica Comercial. 

Càlcul financier amb nocions d’Algebra. 

Comptabilitat d’Empreses. 

Francès. 

Anglès. 

El pla d’estudis integral que té en projecte l’A. C. C., és bastant mes 
ambiciós del que s’ha pogut portar a terme en aquest any, però considerem 
que havent estat el primer en que s’han organitzat els estudis mercantils en 
la nostra Entitat no podem donar-nos per insatisfets, tot confiant que en el 
proper i successius cursos puguin donar-se totes les classes que constitueixen 
aquest pla. 

Mutualisme 


Es un deure ineludible que té la J. de G. de la «Germandat» de concórrer 
a la Memòria general de PAssociació; però no podrà fer-ho amb totes les 
dades indispensables per no haver finit encara, en aquest moment, Pexercici 
mutual; fins passat aquest mes no serà factible precisar el desenvolupament 
de la Secció; malgrat l'esmentada causa, tractarem d'omplenar el buit reservat 
a la Secció de Mutualisme limitant-nos a comentar en trets generals i a vista 
d'ocell alguns punts de marcat interès. 

Els resultats obtinguts en Pexercici proppassat i els anteriors ens feren 
augurar un falaguer esdevenidor pel que anem a finir; per tant, creguérem 
arribat el moment més propi per assolir les aspiracions d'aquesta J. de G. que 
des de molt de temps veníem exposant-yos. L’instaUació del Consultori i la im¬ 
plantació de l'Aconductament Familiar que és el primer dels nostres desitjós, 
va ésser enfocat des d'un bell antuvi i per a que fos qüestió de pocs dies 
la seva realització, emprenguérem activa propaganda, com podeu comprovar 
i vàrem recollir el fruit de la nostra activitat que acollida amb simpatia per 
un nombre considerable de socis de la nostra Germandat i de PAssociació, 
que cooperant pel bé propi i mutual, s'inscriviren a les propostes que férem 
circular. 

Sobtadament, i quan més segurs ens crèiem arribada Phora de la seva 
implantació, vingué a retrassar-ho el flagell de l'epidèmia gripal de l'hivern 
passat que més o menys tots hem sentit i que extingí quasi per complet el 
superàvit del present exercici, a no ésser que per la benignitat del temps 
reaccionem en els últims mesos. El relantiment en la seva implantació és 
degut a que els nostres càlcmls respecte al superàvit s'han vist interceptats per 
un deure més imperiós que ha vingut a truncar la nostra empresa. 

Per altra banda, encara que moralment és de lamentar, tenim una plena 
satisfacció d'haver pogut satisfer les dietes íntegres a tots els socis que pre¬ 
sentaren degudament la baixa sense haver hagut de recórrer al nostre fons de 
reserva tot i havent estat socorreguts uns 35 associats. 

En quant a les altes i baixes, res pel moment podem avançar-vos pels 
motius més amunt exposats, però sí podem dir-vos que anem en augment 
cada mes. 

També en aquest exercici hem tingut la pèrdua de dos companys de 
l'Associació i com és natural, també de Germandat. Aqueixos foren: el senyor 
Armengol Grau i el senyor David Rabanete, ambdós ben coneguts i 
estimats de tots nosaltres. (A. C. S.) 

I per a donar fi a la nostra Avant-Memòria, us recordem que ja hem 
entrat de ple a gaudir dels beneficis que ens otorga l'ingrés a la Secció de 
Llargues Malalties i Invalidesa creada per la Federació de S. M. de C. des de 
fa uns mesos i que alguns dels nostres associats ja s'han pogut gaudir dels 
seus beneficis. 

Administració de V Associació 

La vida administrativa de la nostra Associació és un dels punts més in¬ 
teressants de la seva actuació. La marxa econòmica ha seguit un pas ascen¬ 
dent i, com veureu pels estats que s'adjunten, la contínua prosperitat ha fet 
possible que molts actes del curs al qual ens referim hagin estat portats a 
feliç termini. 

Malgrat aquesta prosperitat, però, hem tingut moments difícils. En pri* 
mer lloc, la impossibilitat de poder cobrar mesalment l'import dels anuncis 
tot i sortint la Revista, ha estat un obstacle força dificultós. Sortosament, en 
el que va d'any s'està normalitzant aquesta qüestió d'una manera satisfac¬ 
tòria. , .. . . . . , i 

Un altre afer, també, se'ns ha adjuntat a la questio dels anuncis i es les 

quotes dels socis forans que, per motius diversos, estaven pendents de cobra¬ 
ment. El Consell, a proposta dels senyors Comptador i Caixer, va prendre 
l'acord d'anul·lar provisionalment les partides creditores esmentades, autont- 
zant-los de poder reclamar les quantitats pendents que seran passades, en cas 
de realitzar-se, al Capítol d'Extraordinaris o imprevistos segons el cas. 

Heus ací, ara, el resultat de la liquidació del Pressupost: 


Liquidació pressupost 1930 


Ingressos 

I. — Quotes. 

II. — Publicacions. 

III. — Servei de Llibreria . . . 

IV. —- Cursets. 

V. — Extraordinaris . . . . 

Sqperàvit ♦ . 

Sumes . . 


Despeses 

I. — Despeses Generals . 

II. — Despeses Secretaria . . 

III. — Biblioteca. 

IV. — Organització i Règim Int 

V. — Publicitat i Propaganda 

VI. — Relacions Exteriors. . 

VII. — Publicacions .... 

VIII. — Borsa de Treball. . . 

IX. —« Mutualisme .... 

X. — Seccions foranes . . 

XI. — Mobiliari. 

XIII. — Despeses Instal·lació . 
XIII.—Imprevistos .... 

Superàvit . 

Sumes . 


Pressupost 

Moviment 

Superàvit 

Dèficit 

16,220’— 

19,486’— 

3,266’— 

4 2 5 * 9 ° 

6,000'— 

5.574’10 


80'— 

22*15 


57’85 

300’— 

295’— 


5 — 

95°'— 

2,383*25 

556’- 


394 ’— 
2,383*25 

25,933*25 

2 5 > 933’ 2 5 

3,266'- 

3,266’- 


Pressupost 

Moviment 

Superàvit 

Dèficit 

8,805*— 

9,922'20 


1,117*20 

2,670’— 

3,157*60 


487*60 

550’— 

263*80 

286'20 


500’— 

310*80 

189*20 


200’—< 

87’- 

11 3 — 


150’— 

66*30 

83*70 

507*70 

5,500’— 

6,007*70 


300’— 

34495 


44*95 

1 ,ooo*— 

4 — 

996— 


575 ’— 

10*50 

56450 


1.330’— 

193’— 

1.137’— 


225’— 

o*— 

225'— 

239’15 
1,198’— 

8*50 

2 47’ 6 5 
1,198’— 


21,813*50 

21,813*50 

3.59460 

3 ’ 594 ’ 6 o 

Resum 

Superàvit Ingressos ..2,383*25 

Superàvit Despeses.1,198*— 

Superàvit resultes.1,736*50 

Total superàvit . . . 5,317*75 


El superàvit, com es veu, es de Ptes. 5»3 17*75 compreses les resultes que, 
innecessàriament havien estat posades al pressupost de 1930 per haver-se pror¬ 
rogat el corresponent a 1929. Dels Ingressos, la partida més significativa és 
la de Quotes que ha presentat un superàvit de 3,266 pessetes, la qual cosa 
fa suposar que, tot i augmentant les despeses per intensificació de la vida so¬ 
cial, és perfectament adequat el nostre ingrés. 

En general, doncs, la nostra vida podem dir que està garantitzada, i 
d*aquí que, en confeccionar els Pressupostos per a 1931, s*augmentessin les 
consignacions a Despeses que han de fer més interessant, si cap, Pactuació 
de PAssociació de Comptables de Catalunya. 

Altrament, la situació social i per causa dels superàvits dels nostres Pres¬ 
supostos, presenta una bella puixança. Una bona prova n*és el Balanç General 
d*Inventari clos el 31 de desembre de 1930 que copiem a continuació: 


Balanç general 1930 
4 Actiu 

Caixa.4,281*50 

Mobiliari. 5,945*05 

Biblioteca.1,159*55 

Edicions.1,541*30 

Dipòsits. 898*25 

Despeses Instal·lació. 950*70 

Liquidacions aplaçades.2*633*— 

Resultes 1930. 989*— 


Total actiu .... 18,398*35 


Passiu 

Creditors diversos.1,750*— 

Avenços a reemborsar.. 450*— 

Congrés de Catalunya. 210*60 

Préstecs. 115'— 

Congrés Internacional.1,525*10 

Amortització Despeses Instal·lació .... 570*42 

Amortització Mobiliari.2,450*65 

Patrimoni Social.11,326*58 


Total passiu .... 18,398*35 

Poca cosa cal remarcar del copiat Estat. El mes interessant, es clar, és 
el valor del Patrimoni Social que s’eleva a ii, 326’58 pessetes malgrat la re¬ 
ducció feta en principi de 2,333 per causa dels rebuts incobrats i, tanmateix, 
del Mobiliari i Biblioteca. 

Es innegable, després de ço que deixem anotat, que la nostra Associació, ad¬ 
ministrativament parlant, s’està posant també al lloc que de dret li pertany. 


Final 

En grans trets hem resumit de la millor manera que e.\s ha estat possible 
l’actuació del Consell Directiu corresponent a l’exercici que fineix. 

Modestament si es vol, però ben fermament hem portat a terme la tasca 
de regentar durant aquest any els destins de l’Associació de Comptables de 
Catalunya. 

Si aquesta tasca era la que els companys volien, ens considerarem joiosos 
d’haver interpretat llurs desigs i d’haver col·laborat amb el nostre esforç per¬ 
sonal al major desenvolupament de la nostra Entitat. 

El Consell Directiu 


Juny 1931* 

